Europaøya

Europaøya (fransk: Île Europa) er en 28 km² tropisk øy i Mosambikkanalen, og ligger omtrent 1/3 på veien mellom sørlige Madagaskar og sørlige Mosambik. Høyeste punkt er ca. 7 meter moh. Øya har 22,2 km lang kystlinje, men ingen havn. Flystripen på øya er 1 500 meter lang. Øya er uten fastboende, men har en liten fransk garnison på 14 soldater, og en værstasjon.

Europaøya er et naturreservat og har en av verdens største samlinger av suppeskilpadder (Chelonia mydas). Den ble oppført som ramsarområde i 2011.

Øya fikk sitt navn etter det britiske skipet Europa som besøkte øya i 1774.  Frankrike har hatt suverenitet over øya siden 1897. Madagaskar har siden også gjort krav på øya. 

Øya var frem til 3. januar 2005 administrert som en del av Réunion, men administreres nå som en del av Îles éparses i De franske sørterritorier.

Et forsøk på fast bosetting skjedde i 1860, men nybyggerne ga på et ukjent tidspunkt opp prosjektet.

 Referanser 

Kategori:Omstridte områder
Kategori:Øyer i Afrika
Kategori:Øyer i De franske sørterritorier
Kategori:Réunions historie
Kategori:Ramsarområder